CELEX: 32020D0609
Language: el
Date: 2020-04-27 00:00:00
Title: Απόφαση (ΕΕ) 2020/609 του Συμβουλίου της 27ης Απριλίου 2020 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής Τελωνειακής Συνεργασίας που συγκροτήθηκε βάσει της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα όσον αφορά τη θέσπιση του εσωτερικού κανονισμού της Μεικτής Επιτροπής Τελωνειακής Συνεργασίας

5.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 142/3
               
            
         ΑΠΟΦΑΣΗ (ΕΕ) 2020/609 ΤΟΥ ΣΥΜΒΟΥΛΙΟΥ
         της 27ης Απριλίου 2020
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής Τελωνειακής Συνεργασίας που συγκροτήθηκε βάσει της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα όσον αφορά τη θέσπιση του εσωτερικού κανονισμού της Μεικτής Επιτροπής Τελωνειακής Συνεργασίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα («συμφωνία») συνήφθη από την Ένωση με την απόφαση (ΕΕ) 2018/601 του Συμβουλίου (1) και τέθηκε σε ισχύ την 1η Μαΐου 2018.
                  
               
                     (2)
                  
                  
                     Σύμφωνα με το άρθρο 20 παράγραφος 2 στοιχείο ε) της συμφωνίας, η Μεικτή Επιτροπή Τελωνειακής Συνεργασίας που συγκροτείται βάσει του άρθρου 20 παράγραφος 1 της συμφωνίας οφείλει να θεσπίσει τον εσωτερικό κανονισμό της.
                  
               
                     (3)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στη Μεικτή Επιτροπή Τελωνειακής Συνεργασίας, δεδομένου ότι η απόφαση θα έχει νομική ισχύ για την Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής Τελωνειακής Συνεργασίας που συγκροτήθηκε βάσει της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα όσον αφορά τη θέσπιση του εσωτερικού κανονισμού της είναι να στηρίξει το σχέδιο απόφασης της Μεικτής Επιτροπής Τελωνειακής Συνεργασίας (2).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 27 Απριλίου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (EE) 2018/601 του Συμβουλίου, της 16ης Απριλίου 2018, για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα (ΕΕ L 101 της 20.4.2018, σ. 5).
         
            (2)  Βλ. έγγραφο ST 6932/20 στο http://register.consilium.europa.eu.